**Էսթելի** (իսպ.՝ Estelí), քաղաք և համայնք Նիկարագուայի հյուսիս արևմտյան մասում, Էսթելի դեպարտամենտի վարչական կենտրոնը։

Աշխարհագրական դիրք
------------------

Գտնվում է երկրի մայրաքաղաք Մանագուա քաղաքից մոտ 150 կմ հյուսիս։ Պանամերիկյան մայրուղին անցնում է Էսթելիով։ Բացարձակ բարձրությունը ծովի մակարդակից 856 մետր է։ Համայնքի տարածքը 795,7 կմ² է։

Իր աշխարհագրական դիրքի պատճառով քաղաքում կլիմայական պայմանները ամբողջ տարվա ընթացքում մնում են մեղմ և բարենպաստ մարդկանց համար։

Պատմություն
-----------

Ազգային գվարդիայի M4A3E8 տանկը Էսթելի քաղաքում ՍՖՆՕ-ի դեմ մարտերում, 1979 թ
1978 թվականի սեպտեմբերի 5-ին Սանդինիստական ազգային ազատագրական ճակատը կոչ արեց երկրի բնակչությանը ընդվզել Սոմոսա ընտանիքի բռնապետության դեմ, ընդվզման կենտրոններից մեկը Էսթելի քաղաքն էր։

Սանդինիստական հեղափոխության հաղթանակից հետո, 1981 թվականի օգոստոսի 25-ին, երկրի կառավարման խորհրդի հրամանով, քաղաքին շնորհվեց «Հերոս քաղաք» պատվավոր կոչումը։

Անգրագիտությունն արմատախիլ անելու և կրթությունը զարգացնելու ծրագրի իրականացման ընթացքում այստեղ բացվեցին նոր դպրոցներ, իսկ 1982 թվականին բացվեց գյուղատնտեսական և անասնաբուծական դպրոց (*Escuela Internacional de Agricultora y Ganadería «ALAG-Rivas»*)։

Ավելի ուշ, ԽՍՀՄ-ի, ԳԴՀ-ի և Չեխոսլովակիայի օժանդակությամբ, Էսթելիում կառուցվեց տեքստիլ գործարան։ Բացի այդ, 1987 թվականին, ԽՍՀՄ-ի օժանդակությամբ, այստեղ սկսվեց միջին ալիքային ռադիոկայանի կառուցումը։

Բնակչություն
------------

2013 թվականի դրությամբ քաղաքի բնակչությունը կազմել է 104 625 մարդ։

Քաղաքի բնակչության դինամիկան ըստ տարիների.

| 1971 | 1995 | 2000 | 2005 | 2013 |
| --- | --- | --- | --- | --- |
| 19 801 | 71 550 | 82 359 | 96 422 | 104 625 |

Տնտեսություն և ենթակառուցվածքներ
--------------------------------

Քաղաքի տնտեսությունը հիմնված է սիգարի արտադրության համար ծխախոտի մշակության վրա. բացի այդ քաղաքում կա զբոսաշրջություն։

Էսթելին ունի երկրում սանտեխնիկայի և կոյուղու լավագույն համակարգերը, որոնք ընդգրկում են քաղաքի գրեթե ամբողջ բնակչության տները։ Պատմության ընթացքում Էսթելին կառուցել է 3 թռիչքուղի, բայց այսօր դրանք չկան։

Քույր քաղաքներ
--------------

* Գերմանիա Բիլեֆելդ, Գերմանիա
* Նիդերլանդներ Դելֆտ, Նիդեռլանդներ
* Ֆրանսիա Էվրի, Ֆրանսիա
* Միացյալ Թագավորություն Շեֆիլդ, Մեծ Բրիտանիա
* Նորվեգիա Սթավանգեր, Նորվեգիա
* Շվեդիա Լինչոպինգ, Շվեդիա
* Ամերիկայի Միացյալ Նահանգներ Սթիվենս Փոյնթ, ԱՄՆ
* Ամերիկայի Միացյալ Նահանգներ Լա Աբրա, ԱՄՆ
* Իսպանիա Սան Ֆելիու դե Լյոբրեգատ, Իսպանիա

Ծանոթագրություններ
------------------

1. ↑  «Esteli, Nicaragua Page» (անգլերեն). Fallingrain Global Gazetteer. Արխիվացված է օրիգինալից 2015 թ․ սեպտեմբերի 15-ին. Վերցված է 2013 թ․ փետրվարի 16-ին.
2. ↑  La Universidad en Nicaragua: una transformación en marcha // «Envio», Numero 57, marzo 1986
3. ↑  А. Ольшаный. СЭВ - Никарагуа. Помощь в трудное время // "Аргументы и факты", № 16 от 25 апреля 1987. стр.4
4. ↑  Мир социализма в цифрах и фактах. 1987. Справочник. / колл. авт. сост. В. С. Глаголев. М. Политиздат, 1988. стр.195
5. ↑  «Estelí» (անգլերեն). World Gazetteer. Արխիվացված է օրիգինալից 2013 թ․ մարտի 17-ին. Վերցված է 2013 թ․ փետրվարի 16-ին.
6. ↑  EL ESTELI DE AYER EN POCAS PALABRAS

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էսթելի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: n90642627 · VIAF: 150226339 · WorldCat VIAF: 150226339 |

 |